OHJELMAJOHTAJAN PESTIN

KUVAUS JA SISÄLTÖ

***Ohjelmajohtaja johtaa lippukunnan kasvatustoiminnan toteuttamista kaikissa ikäkausissa mahdollisimman laajasti. Apunaan ohjelmajohtajalla on lippukunnan luotsit, ikäkausivastaavat ja ryhmänjohtajat. Ohjelmajohtaja huolehtii siitä, että lippukunnan päätöksenteossa huomioidaan ikäkaudet ja kasvatustavoitteet.***

***Ohjelmajohtaja toimii yhdessä lippukunnanjohtajan ja pestijohtajan kanssa tiiviinä kolmikkona. Ohjelmajohtajan pestaa lippukunnanjohtaja. Pestikeskusteluun voi pyytää mukaan myös alueen ohjelmavalmentajan. Ohjelmajohtajan on hyvä olla lippukunnan hallituksen jäsen.***

OHJELMAJOHTAJAN TEHTÄVÄT

Lippukunnan partiokasvatuksessa

* Pysyn ajan tasalla lippukunnan kaikkien ikäkausien tilanteesta.
* Pestaan ikäkausivastaavat/johtajat ja luotsit (pienessä lippukunnassa sammot ja akelat).
* Huolehdin, että jokainen ikäkausi toteuttaa ikäkauden partio-ohjelmaa.
* Huolehdin, että kaikille ikäkausille on tarjolla partio-ohjelman mukaiset ikäkausitapahtumat joko lippukunnan, alueen, piirin tai keskusjärjestön järjestämänä.
* Kannustan kaikkien ikäkausien ryhmiä osallistumaan lippukunnan, alueen, aluejärjestön, piirin ja keskusjärjestön tapahtumiin.
* Varmistan yhdessä ikäkausivastaavien ja luotsien kanssa, että lippukunnan ryhmien toiminta on suunnitelmallista.
* Koordinoin ikäkausien yhteistä toimintaa ja kannustan ikäkausijohtajia, luotseja ja ikäkausivastaavia toimimaan yhdessä.
* Tunnen Suomen Partiolaiset – Finlands Scouter ry:n turvallisuusohjeet ja varmistan, että toiminta on niiden mukaista.

Alueellisessa yhteistyössä

* Osallistun yhdessä alueen muiden ohjelmajohtajien kanssa vuosittain yhteisesti toteutettavien ohjelmatapahtumien suunnitteluun alueen ohjelmavalmentajan johdolla.
* Vastaan siitä, että alueellisesti järjestettävien tapahtumien järjestelyihin löytyy lippukunnasta sopivat tekijät.

Pestissä kehittymisessä

* Käyn keskusteluja alueen ohjelmavalmentajan kanssa siitä, miten lippukunnan ohjelmatoimintaa toteutetaan yhä paremmin ja kehitän ohjelmatoimintaa lippukunnan asettamien tavoitteiden mukaiseksi.
* Osallistun ohjelmajohtajien tapaamisiin, jotka alueellinen ohjelmavalmentaja kutsuu koolle.
* Osallistun aktiivisesti ohjelmajohtajalle suunnattuihin koulutuksiin ja pestiä tukeviin tapahtumiin.

Ohjelmajohtajan tukena on

* Lippukunnanjohtaja
* Alueella toimiva ohjelmavalmentaja ja tarvittaessa muu aluetiimi
* Ohjelmajohtajalle suunnatut tapaamiset ja tapahtumat
* Ohjelmajohtajan työkalut (tekeillä)
* Ohjelmajohtajalla on mahdollisuus mentoriin
* Jatkokoulutus, kuten Kolmiapila-Gilwell-koulutus

Ohjelmajohtajan koulutus

* Partiojohtajaperuskurssi
* Turvallisesti yhdessä -verkkokoulutus
* Ohjelmajohtajan koulutus (tekeillä, ensimmäiset toteutukset vuoden 2017 aikana)
* Jatkokoulutus, kuten Kolmiapila-Gilwell-koulutus ja Lippukunnan johtaminen
–koulutus